《奉和圣制从蓬莱向兴庆阁道中留春雨中春望之作应制》
唐代·李憕

别馆春还淑气催，三宫路转凤凰台。云飞北阙轻阴散，

雨歇南山积翠来。御柳遥随天仗发，林花不待晓风开。

已知圣泽深无限，更喜年芳入睿才。

作者简介：李憕，唐并州文水（今山西文水）人。生年不详，卒于唐玄宗天宝十四载(755年)。其父李希倩，中宗神龙初年任右台监察御史。张说为并州长史太平军大使时，引憕常在幕下。后为宇文融判官，括田课最。迁监察御史，历给事中，河南少尹。天宝初，出为清河太守，改尚书右丞、京兆尹。转光禄卿、东都留守，迁礼部尚书。安禄山陷长安，遇害。赠司徒，谥忠烈。